af en fr ne de nl nl en en af nl en nl nl fy en en af af fr af af af af af af nl af af af af af af af nl nl af af af nds af en af af af af nl af af nl af en en en fr nl en af nl en af fr nl en af fr nl en af nl en nl fr nl en nl en en en fr en en en af es af nl en nl nl en af en en en en
Pyp binne maand herstel – DieHoorn
Versigtigheid nodig, want lewensverlies, ineenstorting van dam as tonnel sou breek
‘Daar sal uiters versigtig te werk gegaan moet word sodat die tonnel self nie beskadig sal word nie. Skade aan die tonnel kan veroorsaak dat massas water in die tonnel invloei en sal verseker lei tot
lewensverlies en die verlies van alle water in die dam.’
’N STUKKENDE pyp wat water van die Raubenheimerdam reg onder die watervlak van die dam vervoer, gaan nie meer vervang word nie. Verdere ondersoeke deur ingenieurs na die skade aan dié massiewe pyp het die die afgelope week aangetoon dat die pyp herstel kan word.
Dit sal ’n groot besparing wees op die aanvanklike R3,5miljoen wat vervanging van die pyp sou kos.
Tydens ondersoeke is gevind dat die skade aan die pyp ver­oor­saak is deur die geweld en spoed waarmee ’n hidrouliese klep in die pypleiding tans toemaak.
Dit veroorsaak ’n skok­golf (ook bekend as waterslag) in die pyp.
Die klep sal tydens herstelwerk vervang word terwyl ’n waterslagbreker ook geïnstalleer sal word om te voorkom dat sulke skade weer voorkom.
Chris Koch, direkteur tegniese diens­­­te by die munisipaliteit, het Dins­dag aan Die Hoorn gesê die herstel van die pyp geniet tans prioriteit-aandag.
In die lig van die gevaar dat die ton­nel – waarbinne die pyp onder die dam loop – beskadig kan word en breek tydens herstelwerk, kan egter nie oorhaastig te werk gegaan word nie.
“Daar sal uiters versigtig te werk gegaan moet word sodat die tonnel self nie beskadig sal word nie. Skade aan die tonnel kan veroorsaak dat massas water in die tonnel invloei en sal verseker lei tot lewensverlies en die verlies van alle water in die dam.”
Die herstelwerk sal binne die volgende maand geskied.
Volgens Koch is die stukkende plek aan die pyp sowat 190 meter vanaf die bek van die tonnel onder die watervlak en sowat 30 meter van­af die inlaat van die pyp in die toring.
Die oorspronklike voorstel van raad­gewende ingenieurs was dat die hele pyp vervang moes word. Dit het egter die afgelope week ook duidelik geword dat so ’n voorstel verskeie probleme sal meebring.
Daar is onder meer tydens toetse gevind die pyp is ’n asbes­pyp wat in beton gegiet en met staal versterk is. Daar sal dus deur staal en beton gebreek moet word om die ou pyp te verwyder en ’n nuwe te koppel – wat lank kan duur en die moontlikheid van skade in die tonnel verhoog.
Take voordat herstel begin
Voordat die herstelwerk aan die pyp self begin, moet die volgende eers gedoen word:
• ’n Ou pypleiding wat baie jare laas in bedryf was en wat water des­tyds vanaf die Melvilledam na die dorp vervoer het, moes nagegaan en foutiewe isoleer- en lugkleppe herstel of vervang word sodat dié water die dorp se reservoirs kan voed terwyl aan die Raubenheimerdam gewerk word. Dié Melville-pyplyn sluit net onderkant die Raubenheimerdam by die huidige pyplyn aan. Die Mel­ville­dam se water het die laaste aantal jare met die rivier langs direk in die Raubenheimerdam gevloei.
• Alle reservoirs van die dorp moet vol wees voordat herstelwerk begin. Die Melvilledam het genoeg water om die dorp ’n maand lank van water te voorsien en die reservoirs in die dorp het genoeg stoorvolume om drie dae se verbruik te verseker.
Koch sê die herstelwerk sal deur ’n kontrakteur gedoen word met veilig-heidsplanne wat in plek sal wees.
Onwaar dat maand gewag is
Koch het ook gereageer op bewe­rings op Oudtshoorn dat dit ’n maand geduur het voordat hy die raad ingelig het oor die stukkende pyp.
“Dit is onwaar,” sê Koch.
Hy sê hy het inteendeel die burgemeesterskomitee dadelik ingelig na­dat ’n lek in die pyp op 6 April ontdek is.
Volgens Koch is daar tussen Janua­rie en Maart vanjaar water losgelaat vir die landbou, soos wetlik van die munisipaliteit verwag word. ’n Oor­eenkoms ten opsigte van waterlosla­ting aan die landbou is met die bou van die dam rondom 1972 tussen die munisipaliteit en boere gesluit.
“Toe die loslatings verby is, het ons op 6 April agtergekom daar loop steeds water uit die dam. Ons het dadelik ondersoek ingestel en die stukkende plek in ’n pyp  onder die watervlak gevind.”
Raadgewende ingenieurs wat kun­diges op die gebied is, is onmiddellik deur die munisipaliteit ontbied om die skade te evalueer.
Water wat lek nie verlore
Vrese dat die water wat tans uit die Raubenheimerdam lek,  verlore gaan, is gelukkig ongegrond, sê Koch. Die water wat tans teen sowat 23 liter per sekonde lek, loop in die Grobbelaarsrivier waar dit beskikbaar is vir die landbou.
Volgens Koch is die hoe­veelheid water wat uitlek byna gelykstaande aan die water wat volgens die oor­een­koms per kanaal om die dam gevoer moet word vir die landbouers, maar wat nou nie meer per kanaal omgelei word nie maar uitlek en rivier af gaan na die landbouers.
Nog meer as ses maande se water
Met die huidige watervlak van 35,3% in die Raubenheimerdam en 100% in die Melvilledam, is daar  teen huidige verbruik nog ses maande se watervoorraad oor, sê Johan Uys, be­stuurder grootmaatwater. Volgens Uys sluit dié berekening nie water in wat steeds in die damme invloei nie.
Lekplekke heel; nou kleppe se beurt
June 21, 2018June 21, 2018
Herstelwerk by Raubenheimerdam GEEN verdere swakplekke of lekplekke is deur ’n lekkasie-opsporingspesialis in die pyplyn in die tonnel onder die...
Gebrande liggaam van 17-jarige meisie in veld by De Rust gevind
September 5, 2017September 5, 2017
Deur Garnett Wicomb Die polisie op De Rust is op soek na ‘n verdagte of verdagtes nadat die gebrande...
Vyf slange in een dag!
November 9, 2017November 9, 2017
Deur Liesel le Roux DIE slangseisoen is inderdaad in volle swang in die Klein Karoo. Mornay Thysse, bekende slangvanger...
‘Ons is ver vanuit die moeilikheid’
February 8, 2018February 8, 2018
Watersituasie is ‘kommerwekkend’ Deur Marlene Malan Prins Albert se watersituasie is steeds kritiek, ondanks die onlangse reën. Die dorp...
Inwoners van hier gaan ook môre aan massaoptogte en protesoptrede teen Zuma deelneem
August 7, 2017August 7, 2017
Inwoners van die Klein Karoo en Suid-Kaap gaan ook môre deelneem aan massaoptogte en ander protesoptrede ter ondersteuning van...
Een persoon sterf in botsing op Mosselbaaipad
September 15, 2017September 15, 2017
EEN persoon het gesterf in ‘n botsing op die Mosselbaaipad (R328) waarin drie voertuie kort na 14:00 was. Drie...
Update – Knysna and Plettenberg Bay Fires
June 9, 2017June 9, 2017
The following update was received from the Eden District Municipality’s Joint Operation Centre: 80% of the fire in both...
Protea u/19 Cricket Team tackles Sri Lanka u/19 tomorrow on Rec
January 31, 2017January 31, 2017
South Western Districts Cricket is ready to host three limited over internationals between the South African and Sri Lankan...
Ou begraafplaas nou plek van dwelms, onsedelikheidNee vir geroesemoes op straat
Volg ons op Twitter
Volg ons op Instagram
Laai meerVolg ons op Instagram
©2019 Die Hoorn, Oudtshoorn. .
Log in with your credentials
Sign in Remember me Lost your password?
Reset Password I remember my details